title: Σύσταση της Ευρωπαïκής κεντρικής τράπεζας, της 25ης Αυγούστου 2011 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de Portugal (ΕΚΤ/2011/11)

text:
               2.9.2011

               EL

               Επίσημη Εφημερίδα της Ευρωπαϊκής Ένωσης

               C 258/1

         ΣΫΣΤΑΣΗ ΤΗΣ ΕΥΡΩΠΑÏΚΉΣ ΚΕΝΤΡΙΚΉΣ ΤΡΆΠΕΖΑΣ,
   της 25ης Αυγούστου 2011
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de Portugal
   (ΕΚΤ/2011/11)
   2011/C 258/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τo άρθρo 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία του σημερινού εξωτερικού ελεγκτή της Banco de Portugal έληξε με το πέρας του ελέγχου για το οικονομικό έτος 2010. Είναι επομένως αναγκαίος ο διορισμός εξωτερικού ελεγκτή από το οικονομικό έτος 2011.

               (3)

               H Banco de Portugal επέλεξε ως εξωτερικό της ελεγκτή την PricewaterhouseCoopers & Associados — Sociedade de Revisores Oficiais de Contas, Lda. για τα οικονομικά έτη 2011 έως 2016,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συστήνεται ο διορισμός της PricewaterhouseCoopers & Associados — Sociedade de Revisores Oficiais de Contas, Lda. ως εξωτερικoύ ελεγκτή της Banco de Portugal για τα οικονομικά έτη 2011 έως 2016.

      Φρανκφούρτη, 25 Αυγούστου 2011.

            Ο Πρόεδρος της ΕΚΤ

         Jean-Claude TRICHET


Avis juridique important

|

31992H0382

92/382/ΕΟΚ: Σύσταση του Συμβουλίου της 5ης Ιουνίου 1992 σχετικά με την εναρμονισμένη παροχή ενός ελάχιστου συνόλου υπηρεσιών διαβίβασης δεδομένων με πακετομεταγωγή (PSDS) σύμφωνα με τις αρχές της παροχής ανοικτού δικτύου (ONP)

Επίσημη Εφημερίδα αριθ. L 200 της 18/07/1992 σ. 0001 - 0009

ΣΥΣΤΑΣΗ ΤΟΥ ΣΥΜΒΟΥΛΙΟΥ της 5ης Ιουνίου 1992 σχετικά με την εναρμονισμένη παροχή ενός ελάχιστου συνόλου υπηρεσιών διαβίβασης δεδομένων με πακετομεταγωγή (PSDS) (92/382/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη:  την οδηγία 90/387/ΕΟΚ του Συμβουλίου της 28ης Ιουνίου 1990 για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου (1),  την πρόταση της Επιτροπής,  Εκτιμώντας:  ότι η οδηγία 90/387/ΕΟΚ προβλέπει, μεταξύ άλλων, την εφαρμογή των αρχών της παροχής ανοικτού δικτύου (Open Network Provision - ONP) στους τομείς των υπηρεσιών διαβίβασης δεδομένων με πακετομεταγωγή και μεταγωγή κυκλωμάτων- ότι στο παράρτημα ΙΙΙ σημείο 3 της εν λόγω οδηγίας προβλέπεται η έγκριση σύστασης σχετικά με την παροχή τεχνικών διεπαφών, τις προϋποθέσεις χρήσης και τις αρχές τιμολόγησης που αφορούν την παροχή των υπηρεσιών διαβίβασης δεδομένων με πακετομεταγωγή  βάσει των αρχών ανοικτού δικτύου- ότι τα δημόσια δίκτυα διαβίβασης δεδομένων με πακετομεταγωγή αποτελούν τα πλέον συνήθη δίκτυα μέσω των οποίων παρέχονται σε όλα τα κράτη μέλη οι υπηρεσίες διαβίβασης δεδομένων με πακετομεταγωγή (PSDS)- ότι διάφορα δημόσια δίκτυα διαβίβασης δεδομένων με πακετομεταγωγή έχουν αναπτυχθεί σε εθνική βάση και ότι η διαθεσιμότητα, σε κάθε κράτος μέλος, δημόσιων δικτύων διαβίβασης δεδομένων με πακετομεταγωγή με ισοδύναμες δυνατότητες, τα οποία παρέχουν πλήρη  διασυνδεσιμότητα, αποτελεί ουσιαστικό παράγοντα για την ικανοποίηση των απαιτήσεων της ανάπτυξης πανευρωπαϊκών δικτύων δεδομένων για την παροχή υπηρεσιών προστιθέμενης αξίας- ότι οι υπηρεσίες PSDS αποτελούν σημαντικό παράγοντα υποστήριξης των υπηρεσιών προστιθέμενης αξίας σε ευρωπαϊκό επίπεδο- ότι η οδηγία 90/387/ΕΟΚ προβλέπει ότι σε κάθε κράτος μέλος πρέπει να υπάρχει διαθέσιμη εναρμονισμένη υπηρεσία PSDS- ότι τα κράτη μέλη θα πρέπει να γνωστοποιήσουν στην Επιτροπή τους οργανισμούς που παρέχουν PSDS και επιτρέπουν κατ' αυτόν τον τρόπο στα κράτη μέλη να συμμορφωθούν με τις διατάξεις του παραρτήματος ΙΙΙ σημείο 3 της οδηγίας 90/387/ΕΟΚ- ότι και άλλοι φορείς  μπορούν να παρέχουν PSDS σύμφωνα με την παρούσα σύσταση- ότι, κατ' εφαρμογή της αρχής της αποφυγής των διακρίσεων, οι PSDS πρέπει να διατίθενται και να παρέχονται, κατόπιν αιτήσεως, σε όλους τους χρήστες χωρίς διακρίσεις- ότι, συνεπώς, οι όροι και οι προϋποθέσεις που ισχύουν για τους οργανισμούς  τηλεπικοινωνιών όταν χρησιμοποιούν τις PSDS για την παροχή υπηρεσιών που δεν υπόκεινται σε ειδικά ή αποκλειστικά δικαιώματα, πρέπει να είναι ισοδύναμοι με τους όρους και τις προϋποθέσεις που ισχύουν για άλλους χρήστες- ότι σύμφωνα με την οδηγία 90/387/ΕΟΚ , οι προϋποθέσεις της παρόχης ανοικτού δικτύου δεν είναι δυνατόν να περιορίζουν την πρόσβαση και χρήση των PSDS, εκτός μόνο κατ' εφαρμογή των βασικών απαιτήσεων που καθορίζονται στην εν λόγω οδηγία- ότι οι  περιορισμοί αυτοί πρέπει να αιτιολογούνται αντικειμενικά, να είναι σύμφωνοι προς την αρχή της αναλογικότητας και να μην είναι υπερβολικοί σε σχέση με τον επιδιωκόμενο στόχο- ότι σύμφωνα με το άρθρο 3 παράγραφος 5 της οδηγίας 90/387/ΕΟΚ, η Επιτροπή καθορίζει τους κανόνες για την ομοιόμορφη εφαρμογή των βασικών απαιτήσεων, ακολουθώντας τη διαδικασία του άρθρου 10 της παρούσας οδηγίας- ότι οι προϋποθέσεις χρήσης των υπηρεσιών PSDS πρέπει να απορρέουν από βασικές απαιτήσεις συμβατές με την κοινοτική νομοθεσία, και ότι πρέπει να επιβάλλονται με κανονιστικά μέσα και όχι μέσω τεχνικών περιορισμών- ότι σύμφωνα με την οδηγία 90/388/ΕΟΚ της Επιτροπής (2), τα κράτη μέλη έχουν τη δυνατότητα να υποβάλουν την παροχή υπηρεσιών διαβίβασης δεδομένων με πακετομεταγωγή ή μεταγωγή κυκλωμάτων σε διαδικασία για τη χορήγηση άδειας ή σε διαδικασία δήλωσης,  προκειμένου να εξασφαλισθεί η τήρηση των βασικών απαιτήσεων, ή σε κλαδικές ρυθμίσεις που αφορούν τις προϋποθέσεις σταθερότητας, διαθεσιμότητας και ποιότητας των υπηρεσιών, ή σε μέτρα που αποσκοπούν στην προστασία της αποστολής γενικού οικονομικού  ενδιαφέροντος που έχει ανατεθεί σε οργανισμό τηλεπικοινωνιών όσον αφορά τις υπηρεσίες δεδομένων με μεταγωγή, αν υπάρχει κίνδυνος να παρεμποδιστεί η εκπλήρωση της αποστολής αυτής από τις δραστηριότητες των ιδιωτικών φορέων παροχής υπηρεσιών- ότι σύμφωνα με την οδηγία 90/387/ΕΟΚ, η Επιτροπή έχει δημοσιεύσει στην Επίσημη Εφημερίδα των Ευρωπαϊκών Κοινοτήτων (3) τον κατάλογο των προτύπων για τα δημόσια δίκτυα διαβίβασης δεδομένων με πακετομεταγωγή τα οποία θεωρούνται κατάλληλα για την ONP- ότι  ο κατάλογος αυτός μπορεί να τροποποιηθεί με μεταγενέστερες δημοσιεύσεις- ότι οι κοινές διαδικασίες παραγγελίας, η ενιαία παραγγελία και η ενιαία χρέωση και συντήρηση αποτελούν επιθυμητά στοιχεία για την προαγωγή της χρήσης των PSDS και την ανάπτυξη ανταγωνισμού στην παροχή υπηρεσιών προστιθέμενης αξίας στην Κοινότητα και  ζητούνται από τους χρήστες- ότι κάθε συνεργασία των οργανισμών στον τομέα αυτόν υπόκειται στην κοινοτική νομοθεσία περί ανταγωνισμού- ότι, ειδικότερα, οι διαδικασίες αυτές δεν πρέπει να έχουν ως συνέπεια τον αυθαίρετο καθορισμό τιμών ή τον διαμοιρασμό  της αγοράς, και ότι οι εν λόγω διαδικασίες πρέπει να καθορίζονται μέσω εμπορικών διακανονισμών, π.χ. μέσω μνημονίων συμφωνίας- ότι η υλοποίηση διαδικασιών ενιαίας παραγγελίας και χρέωσης εκ μέρους των τηλεπικοινωνιακών οργανισμών δεν πρέπει να εμποδίζει την προσφορά υπηρεσιών από άλλους παροχείς πλην των τηλεπικοινωνιακών οργανισμών- ότι προκειμένου να προαχθεί η σε ευρωπαϊκή κλίμακα λειτουργία των φορέων παροχής υπηρεσιών που χρησιμοποιούν τις PSDS, είναι επιθυμητή η εγκαθίδρυση συστήματος κατά το οποίο ο καλούμενος πληρώνει τα τέλη της κλήσης βάσει του καλούμενου αριθμού,  επιτρέποντας την προσφορά ατελών κλήσεων στους συνδρομητές που θέλουν πρόσβαση στην υπηρεσία που προσφέρει ο παροχέας (όπως συμβαίνει με τους "πράσινους αριθμούς" ορισμένων χωρών)-  ότι, προκειμένου να προαχθεί η χρήση των PSDS από μικρού και μεσαίου μεγέθους φορείς παροχής υπηρεσιών προστιθέμενης αξίας, είναι επιθυμητό να θεσπιστούν διευθετήσεις χρέωσης που να διευκολύνουν αυτού του είδους τις πράξεις ανά την Κοινότητα- ότι οι εν  λόγω διευθετήσεις χρέωσης πρέπει να προβλέπουν σύστημα κατά το οποίο το κόστος της υπηρεσίας προστιθέμενης αξίας και το κόστος της κλήσης συνδυάζονται σε ένα και μόνο λογαριασμό, την είσπραξη του οποίου αναλαμβάνει ο οργανισμός που παρέχει τις PSDS  (διευθέτηση τύπου Kiosk)- ότι, στη συνάρτηση αυτή, είναι σημαντικό να γίνει ο πρέπων καταμερισμός της χωρητικότητας της εναρμονισμένης αριθμοδότησης προκειμένου να εγκαθιδρυθούν τέτοιου είδους διευθετήσεις υπηρεσιών σε όλη την Κοινότητα- ότι ο καταμερισμός αυτός πρέπει να γίνει  σύμφωνα με τις αρχές της διαφάνειας και της ισότιμης μεταχείρισης- ότι η ποιότητα της υπηρεσίας, όπως την αντιλαμβάνονται οι χρήστες, αποτελεί ουσιαστική πτυχή της πακετομεταγωγής- ότι οι πληροφορίες που δίνονται στους χρήστες θα πρέπει να επιτρέπουν τη σύγκριση των επιτυγχανόμενων επιδόσεων και των κανονικών ή  στοχευόμενων τιμών- ότι σύμφωνα με την οδηγία 90/387/ΕΟΚ, τα τιμολόγια πρέπει να βασίζονται σε αντικειμενικά κριτήρια, λαμβανομένου υπόψη ότι σ' ένα ανταγωνιστικό περιβάλλον τα τιμολόγια αντανακλούν το κόστος- ότι πρέπει να είναι διαφανή και να έχουν τη δέουσα δημοσιότητα,  να είναι επαρκώς αποομαδοποιημένα (αδέσμευτα) σύμφωνα με τους περί ανταγωνισμού κανόνες της συνθήκης, να μη δημιουργούν διακρίσεις και να εξασφαλίζουν ισότιμη μεταχείριση- ότι τα κράτη μέλη μπορούν να επιβάλλουν περιορισμούς στη χρήση και στην παροχή PSDS στο βαθμό που απαιτείται για να εξασφαλιστεί η συμμόρφωση με τους κανονισμούς περί προστασίας των δεδομένων, συμπεριλαμβανομένων των δεδομένων προσωπικού χαρακτήρα, η  εμπιστευτικότητα των διαβιβαζόμενων ή αποθηκευόμενων πληροφοριών καθώς και η προστασία της ιδιωτικής ζωής, σύμφωνα πάντοτε με το κοινοτικό δίκαιο- ότι οι τυχόν άλλες προσφερόμενες υπηρεσίες που παρέχονται από οργανισμούς παροχής PSDS, εκτός αυτών που παρέχονται σύμφωνα με τις διατάξεις της παρούσας σύστασης, δεν πρέπει να παρακωλύουν την παροχή του ελάχιστου συνόλου υπηρεσιών- ότι σύμφωνα με την αρχή του διαχωρισμού των κανονιστικών και των διαχειριστικών λειτουργιών και κατ' εφαρμογή της αρχής της επικουρικότητας, οι εθνικές κανονιστικές αρχές κάθε κράτους μέλους οφείλουν να διαδραματίσουν σημαντικό ρόλο στην υλοποίηση της  παρούσας σύστασης- ότι, προκειμένου η Επιτροπή να είναι σε θέση να παρακολουθεί αποτελεσματικά την εφαρμογή της παρούσας σύστασης, είναι απαραίτητη η παροχή, από τα κράτη μέλη, των σχετικών πληροφοριών που ζητά- ότι η επιτροπή που αναφέρεται στα άρθρα 9 και 10 της οδηγίας 90/387/ΕΟΚ έχει να διαδραματίσει σημαντικό ρόλο για την υλοποίηση της παρούσας σύστασης,  ΣΥΝΙΣΤΑ:  1. Να διασφαλίσουν τα κράτη μέλη την παροχή ενός ελάχιστου συνόλου υπηρεσιών διαβίβασης δεδομένων με πακετομεταγωγή (PSDS) με εναρμονισμένα τεχνικά χαρακτηριστικά σύμφωνα με το παράρτημα Ι, λαμβάνοντας υπόψη τη ζήτηση της αγοράς.  2. Να προσδιορίζονται από την Επιτροπή με τη διαδικασία του άρθρου 10 της οδηγίας 90/387/ΕΟΚ και ανάλογα με την κατάσταση της ανάπτυξης των εθνικών δικτύων οι απαραίτητες τροποποιήσεις προκειμένου το παράρτημα Ι να προσαρμόζεται στις νέες τεχνικές  εξελίξεις και στις μεταβολές της ζήτησης της αγοράς.  3. Να λάβουν τα κράτη μέλη τα αναγκαία μέτρα ούτως ώστε να δημοσιεύονται, με τη μορφή που ορίζεται στο παράρτημα ΙΙ, πληροφορίες σχετικά με τα τεχνικά χαρακτηριστικά των PSDS που αναφέρονται στο σημείο 1, τις προϋποθέσεις παροχής και χρησιμοποίησής  τους, την τιμολόγηση, τους όρους παροχής αδειών ή/και δηλώσεων, και τις προϋποθέσεις σύνδεσης τερματικού εξοπλισμού.  4. Να καλύπτουν οι γενικές προϋποθέσεις παροχής που αναφέρονται στο σημείο 3, τουλάχιστον:  - πληροφορίες σχετικά με τη διαδικασία παραγγελίας,  - τους κανονικούς χρόνους παράδοσης, δηλαδή τα χρονικά διαστήματα που μεσολαβούν από την ημέρα κατά την οποία ο χρήστης υποβάλλει οριστική αίτηση παροχής της εν λόγω υπηρεσίας μέχρι τη στιγμή κατά την οποία έχει ικανοποιηθεί το 80 % των αιτήσεων των  χρηστών για κάθε συγκεκριμένο τύπο PSDS.  Κάθε κανονικός χρόνος παράδοσης υπολογίζεται με βάση τους πραγματικούς χρόνους παράδοσης του εκάστοτε τύπου PSDS κατά τη διάρκεια πρόσφατου χρονικού διαστήματος εύλογης διάρκειας. Ο υπολογισμός δεν πρέπει να περιλαμβάνει περιπτώσεις στις οποίες οι  χρήστες έχουν ζητήσει να καθυστερήσει η παράδοση. Όσον αφορά τους νέους τύπους PSDS, πρέπει να δημοσιεύεται ο στοχευόμενος χρόνος παράδοσης αντί για τον κανονικό χρόνο παράδοσης,  - τις συμβατικές περιόδους, οι οποίες περιλαμβάνουν τα χρονικά διαστήματα που προβλέπονται εν γένει για τις συμβάσεις και τις ελάχιστες συμβατικές περιόδους τις οποίες είναι υποχρεωμένος να δεχθεί ο χρήστης όσον αφορά κάθε συγκεκριμένο τύπο PSDS,  - τους κανονικούς χρόνους επισκευής, δηλαδή τα χρονικά διαστήματα που μεσολαβούν από τη στιγμή που έχει γνωστοποιηθεί μια βλάβη στην αρμόδια μονάδα του οργανισμού που παρέχει τις PSDS έως τη στιγμή της αποκατάστασης της υπηρεσίας στο 80 % των  περιπτώσεων PSDS ενός συγκεκριμένου τύπου και, όπου χρειάζεται, της σχετικής ειδοποίησης του χρήστη. Όσον αφορά τους νέους τύπους PSDS, πρέπει να δημοσιεύεται ο στοχευόμενος χρόνος επισκευής αντί για τον κανονικό. Εφόσον προσφέρονται διαφορετικές  κατηγορίες ποιότητας των επισκευών για την ίδια PSDS, πρέπει να δημοσιεύονται οι διαφορετικοί κανονικοί χρόνοι επισκευής,  - την τυχόν διαδικασία επιστροφής καταβληθέντων τελών,  - τιμές-στόχους για τους δείκτες αξιολόγησης της ποιότητας της υπηρεσίας που θεσπίζονται βάσει του σημείου 6.  5. Να ενθαρρύνουν τα κράτη μέλη, λαμβάνοντας υπόψη  τις εργασίες της ευρωπαϊκής διάσκεψης διοικήσεων ταχυδρομείων και τηλεπικοινωνιών (CEPT) (4), τη θέσπιση, σύμφωνα με τους διαδικαστικούς και τους ουσιώδεις κανόνες ανταγωνισμού της συνθήκης και σε  συνεργασία με τους χρήστες, εναρμονισμένων διαδικασιών πρόσβασης των χρηστών σε υπηρεσίες PSDS παρεχόμενες σύμφωνα με τις διατάξεις της παρούσας σύστασης, ειδικότερα μέσω της θέσπισης:  - κοινής διαδικασίας παραγγελίας PSDS ανά την Κοινότητα, δηλαδή διαδικασίας υποβολής αιτήσεων για την παροχή ενδοκοινοτικών PSDS, η οποία διασφαλίζει ότι οι πληροφορίες που πρέπει να παρέχουν οι χρήστες και οι οργανισμοί που παρέχουν τις PSDS, καθώς και  η μορφή με την οποία πρέπει να παρουσιάζονται οι πληροφορίες αυτές, έχουν τον ίδιο χαρακτήρα για όλους τους οργανισμούς που παρέχουν PSDS,  - διαδικασίας ενιαίας παραγγελίας όποτε το επιθυμεί ο χρήστης, σύμφωνα με την οποία όλες οι συναλλαγές ενός συγκεκριμένου χρήστη που απαιτούνται για την παροχή PSDS στην Κοινότητα από περισσότερους από έναν οργανισμούς, να μπορούν να διεκπεραιωθούν σε  ένα σημείο μεταξύ του χρήστη και ενός μόνο οργανισμού παροχής PSDS,  - διαδικασίας ενιαίας χρέωσης όποτε το επιθυμεί ο χρήστης, δηλαδή σύστημα σύμφωνα με το οποίο η χρέωση και πληρωμές για την παροχή ενδοκοινοτικών PSDS από περισσότερους από έναν οργανισμούς σε ένα συγκεκριμένο χρήστη, να μπορεί να διεκπεραιωθούν σε ένα  σημείο μεταξύ του χρήστη και ενός μόνο οργανισμού παροχής PSDS και - διαδικασίας ενιαίας συντήρησης όποτε το επιθυμεί ο χρήστης, δηλαδή σύστημα σύμφωνα με το οποίο η αναφορά βλαβών όσον αφορά την παροχή ενδοκοινοτικών PSDS από περισσότερους από έναν οργανισμούς σε ένα συγκεκριμένο χρήστη να μπορεί να πραγματοποιηθεί σε  ένα σημείο μεταξύ του χρήστη και ενός μόνο οργανισμού παροχής PSDS, ο οποίος και συντονίζει την αποκατάσταση της υπηρεσίας.  Πρέπει να αντιμετωπιστεί το ενδεχόμενο να καθιερωθούν παγκοινοτικές διαδικασίες χρέωσης τελών και αποστολής λογαριασμών που να επιτρέπουν ιδίως τη δυνατότητα να χρεώνονται στον καλούμενο οι κλήσεις (5) ή να συνενώνονται σ' ένα ενιαίο λογαριασμό η χρέωση  της κλήσης και η χρέωση της υπηρεσίας προστιθέμενης αξίας που χρησιμοποιήθηκε (6), λαμβάνοντας υπόψη το εφικτό αυτών των πραγμάτων από τεχνικής και διοικητικής πλευράς και την εμπορική τους βιωσιμότητα.  Οι εν λόγω εναρμονισμένες διαδικασίες θα πρέπει να εγκαθιδρυθούν μέσω εμπορικών διευθετήσεων, π.χ. μνημονίων συμφωνίας.  6. Να υιοθετηθούν από τους οργανισμούς που παρέχουν PSDS σύμφωνα με την παρούσα σύσταση κοινοί δείκτες και κοινές μέθοδοι μετρήσεων όσον αφορά την ποιότητα της υπηρεσίας από την άποψη επιδόσεων του δικτύου, ιδιαίτερα για τους δείκτες που περιλαμβάνονται  στο παράρτημα ΙΙΙ, ούτως ώστε να μπορεί να προσδιοριστεί ένα αντιπροσωπευτικό δείγμα των επιδόσεων των PSDS καθώς και η συνολική στατιστική επίδοση του όλου δικτύου.  7. Να λάβουν οι εθνικές κανονιστικές αρχές τα αναγκαία μέτρα ώστε να καθίστανται διαθέσιμες στο κοινό ετήσιες στατιστικές πληροφορίες που να δείχνουν την επιτευχθείσα επίδοση σε σχέση με τους δείκτες ποιότητας της υπηρεσίας που ορίζονται στο παράρτημα  ΙΙΙ.  Η πρώτη ετήσια περίοδος πρέπει να καλύπτει το διάστημα από 1ης Ιανουαρίου 1993 έως τις 31 Δεκεμβρίου 1993.  8. Να είναι διαφανή τα τιμολόγια, βασισμένα σε αντικειμενικά κριτήρια και ανεξάρτητα από το είδος εφαρμογής που λειτουργεί ο εκάστοτε χρήστης PSDS, εφόσον χρησιμοποιείται το ίδιο είδος προσφοράς.  9. Να περιλαμβάνουν κανονικά τα τιμολόγια των PSDS τα ακόλουθα στοιχεία:  - αρχικό τέλος σύνδεσης,  - περιοδικό τέλος μίσθωσης,  - τέλος χρήσης.  Εάν περιλαμβάνονται και άλλα τιμολογιακά στοιχεία, πρέπει να είναι σύμφωνα με το σημείο 8.  10. Να διακοινώσουν τα κράτη μέλη στην Επιτροπή, πριν από τις 31 Δεκεμβρίου 1992, τους οργανισμούς η εκ μέρους των οποίων παροχή PSDS επιτρέπει σ'αυτά να συμμορφωθούν με τις διατάξεις του σημείου 3 του παραρτήματος ΙΙΙ της οδηγίας 90/387/ΕΟΚ του  Συμβουλίου, καθώς και κάθε μεταγενέστερη αλλαγή των πληροφοριών αυτών.  11. Να καταρτίζουν οι εθνικές κανονιστικές αρχές ετήσιες συνοπτικές εκθέσεις, ιδίως όσον αφορά τη διαθεσιμότητα PSDS παρεχόμενων σύμφωνα με το σημείο 1 της παρούσας σύστασης. Οι συνοπτικές αυτές εκθέσεις θα πρέπει να αποστέλλονται στην Επιτροπή το  αργότερο πέντε μήνες μετά το πέρας κάθε ημερολογιακού έτους- η απαίτηση αυτή θα επανεξεταστεί από την Επιτροπή, σε συνεννόηση με την επιτροπή ONP, σύμφωνα με το άρθρο 9 της οδηγίας 90/387/ΕΟΚ, εντός του 1995. Η Επιτροπή διαβιβάζει τις συνοπτικές  εκθέσεις στην επιτροπή ΟΝΡ.  12. Να τηρούν οι εθνικές κανονιστικές αρχές και να θέτουν στη διάθεση της Επιτροπής, όταν τους το ζητεί, στοιχεία σχετικά με την εφαρμογή των όρων παροχής υπηρεσίας και στατιστικές πληροφορίες που αναφέρονται αντιστοίχως στα σημεία 3, 4 και 7.  13. Να καταρτίσουν οι εθνικές κανονιστικές αρχές απλές διαδικασίες στις οποίες να μπορούν να προσφεύγουν οι χρήστες PSDS όποτε προσκρούουν σε δυσκολίες σχετικές με την εφαρμογή της παρούσας σύστασης.  14. Να εξετάσει η Επιτροπή, σε συνεννόηση με την επιτροπή ΟΝΡ, τα αποτελέσματα της εφαρμογής της παρούσας σύστασης, έχοντας κατά νου την επίτευξη των στόχων της οδηγίας 90/387/ΕΟΚ, με βάση τις συνοπτικές εκθέσεις που υποβάλλονται σύμφωνα με το σημείο  11.  Λουξεμβούργο, 5 Ιουνίου 1992.  Για το Συμβούλιο Ο Πρόεδρος Joaquim FERREIRA DO AMARAL (1) ΕΕ αριθ. L 192 της 24. 7. 1990, σ. 1.(2) ΕΕ αριθ. L 192 της 24. 7. 1990, σ. 10.(3) ΕΕ αριθ. C 327 της 29. 12. 1990, σ. 19. Κατάλογος αναφοράς προτύπων - Δημόσια δίκτυα διαβίβασης δεδομένων με πακετομεταγωγή.(4) One-stop Shopping Service  Specific Schedule for PSPDN, CAC Οκτώβριος 1990.(5) Όπως οι "πράσινοι αριθμοί" ορισμένων χωρών.(6) Διευθετήσεις τύπου "kiosk".   ΠΑΡΑΡΤΗΜΑ Ι   ΟΡΙΣΜΟΣ ΕΝΟΣ ΠΑΓΚΟΙΝΟΤΙΚΟΥ ΕΛΑΧΙΣΤΟΥ ΣΥΝΟΛΟΥ ΥΠΗΡΕΣΙΩΝ ΠΑΚΕΤΟΜΕΤΑΓΩΓΗΣ ΔΕΔΟΜΕΝΩΝ ΜΕ ΕΝΑΡΜΟΝΙΣΜΕΝΑ ΤΕΧΝΙΚΑ ΧΑΡΑΚΤΗΡΙΣΤΙΚΑ ΣΥΜΦΩΝΑ ΜΕ ΤΟ ΣΗΜΕΙΟ 1, ΚΑΘΩΣ ΚΑΙ ΣΥΝΙΣΤΩΜΕΝΟ ΧΡΟΝΟΔΙΑΓΡΑΜΜΑ ΓΙΑ ΤΗ ΔΙΑΘΕΣΙΜΟΤΗΤΑ ΤΟΥ  Α. ΓΕΝΙΚΑ ΖΗΤΗΜΑΤΑ Στόχος της σύστασης είναι η εκ μέρους των οργανισμών που διακοινώνονται σύμφωνα με το σημείο 10 εναρμονισμένη παροχή ενός ελάχιστου συνόλου PSDS σε χρήστες σύμφωνα με τις αρχές της παροχής ανοικτού δικτύου, προκειμένου να διευκολυνθεί η ανάπτυξη  υπηρεσιών πανευρωπαϊκής κλίμακας.  Οι υπηρεσίες αυτές θα πρέπει:  i) να προσφέρονται δεόντως ανομαδοποίητες, προκειμένου να δοθεί στους χρήστες η μεγαλύτερη δυνατή ευελιξία,  ii) να διαρθρώνονται με τον παρακάτω τρόπο (κατά υπηρεσία):  Κεντρική προσφορά ONP:  - σύνολο(α) πρόσβασης/χαρακτηριστικών που πρέπει να προσφέρεται από όλα τα δίκτυα,  - ο χρήστης επιλέγει (ένα) σύνολο για να έχει τη βασική υπηρεσία,  - το σύνολο να τιμολογείται ως ενιαία ομάδα.  Προαιρετικές επιλογές ONP των χρήστων:  - χαρακτηριστικό που προσφέρεται απ' όλα τα δίκτυα σε ξεχωριστή βάση,  - χαρακτηριστικό το οποίο θα μπορεί να επιλέξει ο χρήστης,  - ενδέχεται, σε ειδικές περιπτώσεις, να υποκαθιστά χαρακτηριστικά της κεντρικής προσφοράς,  iii) να λαμβάνουν υπόψη την τεχνολογική εξέλιξη καθώς και την αυξανόμενη διαθεσιμότητα χαρακτηριστικών που δεν περιλαμβάνονται στην προτεινόμενη υπηρεσία.  Β. ΧΡΗΣΙΜΟΠΟΙΗΤΕΑ ΠΡΟΤΥΠΑ Τα εφαρμοστέα πρότυπα του ελάχιστου αυτού συνόλου PSDS με εναρμονισμένα τεχνικά χαρακτηριστικά είναι, ειδικότερα, αυτά που περιλαμβάνονται στον ενδεικτικό κατάλογο προτύπων για τα δημόσια δίκτυα πακετομεταγωγής δεδομένων που θεωρούνται κατάλληλα για την  ONP, τα οποία δημοσιεύονται στην Επίσημη Εφημερίδα των Ευρωπαϊκών Κοινοτήτων, σύμφωνα με τη διαδικασία της παραγράφου 1 του άρθρου 5 της οδηγίας 90/387/ΕΟΚ. Ο αρχικός ενδεικτικός κατάλογος προτύπων PSDS που θεωρούνται κατάλληλα για την ONP, ο οποίος  έχει ήδη δημοσιευθεί στην Επίσημη Εφημερίδα των Ευρωπαϊκών Κοινοτήτων, τροποποιείται ή ενημερώνεται με περαιτέρω δημοσιεύσεις στην Επίσημη Εφημερίδα των Ευρωπαϊκών Κοινοτήτων.   Γ. ΤΕΧΝΙΚΗ ΠΕΡΙΓΡΑΦΗ ΤΩΝ ΥΠΗΡΕΣΙΩΝ ΚΑΙ ΣΥΝΙΣΤΩΜΕΝΟ ΧΡΟΝΟΔΙΑΓΡΑΜΜΑ ΕΦΑΡΜΟΓΗΣ Γ.1. Προσφορές υπηρεσιών που πρέπει να αρχίσουν να παρέχονται μέχρι τις 31 Δεκεμβρίου 1992  Γ.1.   ΥΠΗΡΕΣΙΑ ΠΡΟΣΦΟΡΑ Χ.25 ΚΕΝΤΡΙΚΗ ΠΡΟΣΦΟΡΑ ρυθμοί δεδομένων ζεύξεων πρόσβασης:  2 400, 4 800, 9 600 bit/s επίπεδο 3 για Ιδεατό Κύκλωμα (VC),  (ένας λογικός δίαυλος) ΠΡΟΑΙΡΕΤΙΚΕΣ ΕΠΙΛΟΓΕΣ ΧΡΗΣΤΩΝ σύνολο 32 τουλάχιστον πρόσθετων λογικών διαύλων για 9 600 bit/s προαιρετικές επιλογές που αναφέρονται ( 1) στο CEPT T/TE 08-02 ( 2) ως Ε ή ΑΕ     Γ.1.   ΥΠΗΡΕΣΙΑ ΠΡΟΣΦΟΡΑ Χ.28 ( 3) μόνο με επιλογή ΚΕΝΤΡΙΚΗ ΠΡΟΣΦΟΡΑ ρυθμοί δεδομένων ζεύξεων πρόσβασης:  300 bit/s (modem V.21), 1 200 bit/s (modem V.22) πρότυπες κατατομές τερματικών Χ.28 ΠΡΟΑΙΡΕΤΙΚΕΣ ΕΠΙΛΟΓΕΣ ΧΡΗΣΤΩΝ NUI επιλογή πρόσθετων πρότυπων κατατομών (&{Θ%};) χρέωση του καλουμένου (&{Θ%};) Χ.32 υπηρεσία χωρίς αναγνώριση του συνδρομητή ΚΕΝΤΡΙΚΗ ΠΡΟΣΦΟΡΑ για εθνική χρήση τουλάχιστον ένα από τα ακόλουθα δύο σύνολα:  1. 2 400 bit/s (modem V.22 bis ή V.32) 2. 4 800, 9 600 bit/s (modem V.32) ένας ή περισσότεροι λογικοί δίαυλοι ΧΡΕΩΣΗ ΤΟΥ ΚΑΛΟΥΜΕΝΟΥ λειτουργία VC Χ.32 υπηρεσία με αναγνώριση του συνδρομητή μόνο με επιλογή ΚΕΝΤΡΙΚΗ ΠΡΟΣΦΟΡΑ ρυθμοί ροής δεδομένων και modem όπως και στην προηγούμενη περίπτωση αναγνώριση με NUI ή XID υποστήριξη DTE όπως και στην προηγούμενη περίπτωση ένας ή περισσότεροι λογικοί δίαυλοι, λειτουργία VC ( 1) Εκτός από: - Αναδρομολόγηση κλήσης στο πλαίσιο δικτύου με το ίδιο DNIC.  - Διεθνή χρήση των λειτουργιών CUG.  - Διεθνή χρήση των λειτουργιών χρέωσης του καλουμένου.  - Θηρευτική σύνδεση.  - Ειδοποίηση τροποποίησης διεύθυνσης κληθείσης γραμμής.  - Εκτεταμένη διακοπή.  - Λειτουργίες DTE που έχουν καθοριστθεί από την CCITT.  ( 2) Ζητήματα διασυνεργασίας των δημόσιων δικτύων διαβίβασης δεδομένων με πακετομεταγωγή.  ( 3) Τα μηνύματα Χ.28 δεν πρόκειται να διαβιβάζονται μέσω αυτόματων λειτουργιών των DTE. Ως εκ τούτου, μπορεί να εξαρτώνται από εθνικά συστήματα. Η προοδευτική εφαρμογή του Χ.3 (1988) και του Χ.28 (1988) θα επιτρέψει τον καθορισμό μιας παραμέτρου Χ.3  προκειμένου να προσδιοριστεί κατά πόσο στο σημείο διασύνδεσης χρησιμοποιούνται μηνύματα τυποποιημένα σύμφωνα με τα πρότυπα της CCITT ή, αντιθέτως, σύμφωνα με εθνικές επιλογές.  (&{Θ%};) Για εθνική χρήση.    Γ.2. Προσφορές υπηρεσιών που πρέπει να καταστούν διαθέσιμες μέχρι τις 30 Ιουνίου 1993 επιπλέον εκείνων του σημείου Γ.1   Γ.1.   ΥΠΗΡΕΣΙΑ ΠΡΟΣΦΟΡΑ Χ.25 ΚΕΝΤΡΙΚΗ ΠΡΟΣΦΟΡΑ ρυθμοί δεδομένων ζεύξεων πρόσβασης:  48 000 bit/s ή 64 000 bit/s ΠΡΟΑΙΡΕΤΙΚΕΣ ΕΠΙΛΟΓΕΣ ΧΡΗΣΤΩΝ σύνολο 128 τουλάχιστον πρόσθετων λογικών διαύλων για ρυθμούς 48 000 ή 64 000 bit/s Θηρευτική σύνδεση Αναδρομολόγηση κλήσης στο πλαίσιο δικτύου με το ίδιο DNIC Εκτεταμένη διακοπή Ευκολίες DTE που έχουν καθοριστεί από τη CCITT Ενδοκοινοτική χρήση των ευκολιών CUG Ειδοποίηση τροποποίησης διεύθυνσης καλούμενης γραμμής   Γ.3. Προσφορές υπηρεσιών που πρέπει να καταστούν διαθέσιμες μέχρι τις 31 Δεκεμβρίου 1993 επιπλέον εκείνων των σημείων Γ.1 και Γ.2   Γ.1.   ΥΠΗΡΕΣΙΑ ΠΡΟΣΦΟΡΑ Χ.25 ΠΡΟΑΙΡΕΤΙΚΕΣ ΕΠΙΛΟΓΕΣ ΧΡΗΣΤΩΝ Ενδοκοινοτική χρησιμοποίηση δυνατότητας χρέωσης του καλουμένου Χ.28 μόνο με επιλογή ΚΕΝΤΡΙΚΗ ΠΡΟΣΦΟΡΑ ρυθμοί δεδομένων ζεύξεων πρόσβασης:  2 400 bit/s (modem V.22 bis) ΠΡΟΑΙΡΕΤΙΚΕΣ ΕΠΙΛΟΓΕΣ ΧΡΗΣΤΩΝ Ενδοκοινοτική χρησιμοποίηση δυνατότητας χρέωσης του καλουμένου Χ.32 υπηρεσία χωρίς αναγνώριση του συνδρομητή ΚΕΝΤΡΙΚΗ ΠΡΟΣΦΟΡΑ Ενδοκοινοτική χρησιμοποίηση της υπηρεσίας   ΠΑΡΑΡΤΗΜΑ ΙΙ   ΜΟΡΦΗ ΓΙΑ ΤΗ ΔΗΜΟΣΙΕΥΣΗ ΤΩΝ ΠΛΗΡΟΦΟΡΙΩΝ ΠΟΥ ΠΡΕΠΕΙ ΝΑ ΠΑΡΕΧΟΝΤΑΙ ΣΧΕΤΙΚΑ ΜΕ ΤΙΣ ΥΠΗΡΕΣΙΕΣ ΠΑΚΕΤΟΜΕΤΑΓΩΓΗΣ ΔΕΔΟΜΕΝΩΝ ΣΥΜΦΩΝΑ ΜΕ ΤΟ ΣΗΜΕΙΟ 3  Οι πληροφορίες που αναφέονται στο σημείο 3 της σύστασης θα πρέπει να περέχονται σύμφωνα με την παρακάτω μορφή.  Α. ΤΕΧΝΙΚΑ ΧΑΡΑΚΤΗΡΙΣΤΙΚΑ Τα τεχνικά χαρακτηριστικά περιλαμβάνουν τα φυσικά και ηλεκτρικά χαρακτηριστικά καθώς και λεπτομερείς τεχνικές προδιαγραφές και προδιαγραφές επιδόσεων που αφορούν το σημείο τερματισμού του δικτύου, με την επιφύλαξη της οδηγίας 83/189/ΕΟΚ για την  καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών ( 1). Πρέπει να αναφέρονται σαφώς τα πρότυπα που ακολουθούνται.  Β. ΓΕΝΙΚΕΣ ΠΡΟΥΠΟΘΕΣΕΙΣ ΠΑΡΟΧΗΣ Οι γενικές προϋποθέσεις παροχής πρέπει να περιλαμβάνουν τουλάχιστον τα στοιχεία που προσδιορίζονται στο σημείο 4.  Γ. ΠΡΟΥΠΟΘΕΣΕΙΣ ΧΡΗΣΗΣ Οι προϋποθέσεις που απορρέουν από την εφαρμογή των βασικών απαιτήσεων.  Δ. ΤΙΜΟΛΟΓΙΑ Σύμφωνα με το σημείο 9, κανονικά τα τιμολόγια περιλαμβάνουν ένα αρχικό τέλος σύνδεσης, ένα περιοδικό τέλος μίσθωσης και τέλη χρήσης. Τα τέλη χρήσης θα περιλαμβάνουν κανονικά:  α) ένα πάγιο τέλος ανά συνδιάλεξη, βασισμένο είτε σε χρέωση ελάχιστου χρόνου ή/και ελάχιστης ποσότητας δεδομένων, είτε σε χρέωση για τη διεκπεραίωση της συνδιάλεξης- β) ένα τέλος σε συνάρτηση με τον όγκο βασισμένο στη χρησιμοποίηση ακέραιου αριθμού τμημάτων ( 2)- γ) ένα τέλος ανάλογο με τη διάρκεια, υπολογιζόμενο με βάση αρκετά μικρά χρονικά διαστήματα ώστε να μη δημιουργούνται διακρίσεις κατά των σύντομων συνδιαλέξεων.  Πρέπει να αναφέρονται σαφώς άλλα τέλη, π.χ. τέλη που σχετίζονται με την ποιότητα της υπηρεσίας, ή εκπτώσεις τελών στην περίπτωση μαζικής παροχής.  Ε. ΠΡΟΥΠΟΘΕΣΕΙΣ ΧΟΡΗΓΗΣΗΣ ΑΔΕΙΩΝ ΕΚΜΕΤΑΛΛΕΥΣΗΣ Ή/ΚΑΙ ΔΗΛΩΣΗΣ ΓΙΑ ΧΡΗΣΗ PSDS, ΟΠΟΥ ΑΠΑΙΤΕΙΤΑΙ Πρέπει να περιλαμβάνει πληροφορίες για τις τυχόν προϋποθέσεις χορήγησης αδειών εκμετάλλευσης που πρέπει να πληροί ο χρήστης ή οι πελάτες του.  ΣΤ. ΠΡΟΥΠΟΘΕΣΕΙΣ ΣΥΝΔΕΣΗΣ ΤΕΡΜΑΤΙΚΟΥ ΕΞΟΠΛΙΣΜΟΥ Προϋποθέσεις που έχει εγκρίνει η εθνική κανονιστική αρχή, σύμφωνα με τις διατάξεις της οδηγίας 91/263/ΕΟΚ ( 3).  ( 1) ΕΕ αριθ. L 109 της 26. 4. 1983, σ. 8.  ( 2) Το "τμήμα" αποτελείται από μέχρι 64 οκτάδες (bytes) δεδομένων του χρήστη 1 byte = 8 bits.  ( 3) ΕΕ αριθ. L 128 της 23. 5. 1991, σ. 1.   ΠΑΡΑΡΤΗΜΑ ΙΙΙ   ΔΕΙΚΤΕΣ ΣΧΕΤΙΚΑ ΜΕ ΤΗΝ ΠΟΙΟΤΗΤΑ ΤΩΝ ΥΠΗΡΕΣΙΩΝ PSDS ΟΣΟΝ ΑΦΟΡΑ ΤΙΣ ΕΠΙΔΟΣΕΙΣ ΤΟΥ ΔΙΚΤΥΟΥ  Οι δείκτες αποτίμησης των πλευρών της ποιότητας των PSDS που σχετίζονται με τις επιδόσεις του δικτύου, καθώς και οι μέθοδοι μετρήσεων, πρέπει να βασίζονται στη  συνεχιζόμενη εργασία της CEPT, και ειδικότερα στις συστάσεις T/CAC 2 ( 1), T/CAC 3 ( 2), T/CAC 4 ( 3).  Για καθένα από τα ανωτέρω κριτήρια επιδόσεων, πρέπει να επιλέγονται δείκτες αντιπροσωπευτικοί της υπηρεσίας:  ΔιαθεσιμότηταΠοσοστό ανεπιτυχών κλήσεων λόγω συμφόρησης του δικτύου (UNCR).  Διαθεσιμότητα της υπηρεσίας.  Ασφάλεια λειτουργίας Μέσος χρόνος μεταξύ διαδοχικών διακοπών λόγω συμφόρησης του δικτύου (MTNC).  Ταχύτητα εξυπηρέτησης Διεκπεραιωτικότητα διαβιβαζόμενων δεδομένων (TTP).  Διεκπεραιωτικότητα λαμβανόμενων δεδομένων (RTP).  Καθυστέρηση πλήρους διαδρομής (RTD).  Καθυστέρηση για τη διεκπεραίωση της συνδιάλεξης (CSD).  ( 1) Δείκτες ποιότητας των διεθνών υπηρεσιών πακετομεταγωγής σχετικά με τις πτυχές επιδόσεων του δικτύου.  ( 2) Έλεγχος της ποιότητας των διεθνών υπηρεσιών πακετομεταγωγής σχετικά με τις πτυχές επιδόσεων του δικτύου με χρήση ενδογενώς παραγομένων δεικτών.  ( 3) Έλεγχος της ποιότητας των διεθνών υπηρεσιών πακετομεταγωγής σχετικά με τις πτυχές επιδόσεων του δικτύου με χρήση εξωγενώς παραγομένων δεικτών.


title: Σύσταση του Συμβουλίου, της 10ης Ιουλίου 2012 , σχετικά με την εφαρμογή των γενικών προσανατολισμών των οικονομικών πολιτικών των κρατών μελών που έχουν ως νόμισμα το ευρώ

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/95

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με την εφαρμογή των γενικών προσανατολισμών των οικονομικών πολιτικών των κρατών μελών που έχουν ως νόμισμα το ευρώ
   2012/C 219/28
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 136 σε συνδυασμό με το άρθρο 121 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου,
   Αφού ζήτησε τη γνώμη της οικονομικής και δημοσιονομικής επιτροπής,
   Εκτιμώντας τα ακόλουθα:

               (1)

               Από τη σύστασή της έως σήμερα, η Ευρωομάδα έχει διαδραματίσει καθοριστικό ρόλο και έχει ιδιαίτερη ευθύνη ως προς την οικονομική διακυβέρνηση της ζώνης του ευρώ. Η οικονομική κρίση κατέδειξε τις στενές σχέσεις αλληλεξάρτησης που υπάρχουν στη ζώνη του ευρώ, υπογραμμίζοντας την ανάγκη για έναν συνεκτικό συνολικό προσανατολισμό πολιτικής ο οποίος να αντικατοπτρίζει την έντονη μετάδοση επιπτώσεων μεταξύ των χωρών που έχουν ως νόμισμα το ευρώ, ώστε να υπάρχουν αποτελεσματικές ρυθμίσεις συντονισμού πολιτικής με σκοπό την ταχεία αντιμετώπιση των μεταβολών του οικονομικού περιβάλλοντος.

               (2)

               Το Συμβούλιο διατύπωσε ειδικές ανά χώρα συστάσεις για κάθε ένα από τα κράτη μέλη που έχουν ως νόμισμα το ευρώ («κράτη μέλη της ευρωζώνης»). Οι συστάσεις αυτές αφορούν την αντιμετώπιση οικονομικών προκλήσεων σε εθνικό επίπεδο και ταυτόχρονα αποτελούν κεντρικό στοιχείο για τον προσδιορισμό της σταθερότητας και της ανάπτυξης στη ζώνη του ευρώ συνολικά. Τα κράτη μέλη της ευρωζώνης έχουν επίσης δεσμευτεί να προβούν σε μια σειρά ριζικών επιπρόσθετων μεταρρυθμίσεων πολιτικής στο πλαίσιο του συμφώνου για το ευρώ +, με σκοπό την τόνωση της ανταγωνιστικότητας, την αύξηση της απασχόλησης, τη συμβολή στη διατηρησιμότητα των δημόσιων οικονομικών και την ενίσχυση της χρηματοπιστωτικής σταθερότητας. Στις 2 Μαρτίου 2012, τα κράτη μέλη της ευρωζώνης, καθώς και οκτώ άλλα κράτη μέλη(«κράτη μέλη εκτός ευρωζώνης») υπέγραψαν Συνθήκη για τη σταθερότητα, τον συντονισμό και τη διακυβέρνηση στην οικονομική και νομισματική ένωση στην οποία συμφώνησαν να εξασφαλίσουν ότι θα συζητούν εκ των προτέρων και, κατά περίπτωση, θα συντονίζουν μεταξύ τους όλες τις μείζονες οικονομικές μεταρρυθμίσεις πολιτικής που προτίθενται να αναλάβουν. Ο εκ των προτέρων συντονισμός στο πλαίσιο της ζώνης του ευρώ, τόσο μέσω της υποβολής των σχεδίων προϋπολογισμών όσο μέσω της συζήτησης των σημαντικότερων σχεδίων μεταρρύθμισης των οικονομικών πολιτικών, θα συμβάλει στο να λαμβάνονται υπόψη οι επιπτώσεις εθνικών ενεργειών στο σύνολο της ζώνης του ευρώ.

               (3)

               Η ύπαρξη καλά σχεδιασμένων δημοσιονομικών πλαισίων που ενισχύουν την εγχώρια δημοσιονομική διακυβέρνηση αποτελεί καίριο στοιχείο για τη χρηστή διαχείριση των δημόσιων οικονομικών, και συμβάλλει στη διατηρησιμότητα των δημόσιων οικονομικών της ζώνης του ευρώ ως συνόλου. Οι αρχηγοί κρατών και κυβερνήσεων της ζώνης του ευρώ, τον Ιούλιο και τον Οκτώβριο του 2011, δεσμεύθηκαν να θεσπίσουν εθνικά δημοσιονομικά πλαίσια, όπως ορίζει η οδηγία 2011/85/ΕΕ του Συμβουλίου, της 8ης Νοεμβρίου 2011, σχετικά με τις απαιτήσεις για τα δημοσιονομικά πλαίσια των κρατών μελών (1), ήδη από τα τέλη του 2012, δηλαδή πριν από την προθεσμία που προβλέπεται στην οδηγία, και να υπερβούν τις υποχρεώσεις που περιέχονται σε αυτήν. Επιπλέον, στις 2 Μαρτίου 2012, τα κράτη μέλη της ζώνης του ευρώ, μαζί με οκτώ κράτη μέλη που δεν συμμετέχουν στη ζώνη του ευρώ, υπογράφοντας τη Συνθήκη για τη σταθερότητα, τον συντονισμό και τη διακυβέρνηση στην οικονομική και νομισματική ένωση, ανέλαβαν τη δέσμευση να ενισχύσουν περαιτέρω την εθνική τους δημοσιονομική διακυβέρνηση, ιδιαίτερα με την εισαγωγή δεσμευτικών κανόνων για τη δημοσιονομική κατάσταση της κυβέρνησης σε σχέση με την επίτευξη του μεσοπρόθεσμου δημοσιονομικού στόχου.

               (4)

               Η επιδίωξη δημοσιονομικής εξυγίανσης αποτελεί κεντρικό στοιχείο της στρατηγικής για την αντιμετώπιση της κρίσης στη ζώνη του ευρώ. Το δημοσιονομικό πλαίσιο της ΕΕ προβλέπει διαφοροποίηση του ρυθμού εξυγίανσης μεταξύ των κρατών μελών ανάλογα με τα δικά τους δημοσιονομικά περιθώρια και μακροοικονομικές συνθήκες. Το σύμφωνο σταθερότητας και ανάπτυξης και η Συνθήκη για τη σταθερότητα, τον συντονισμό και τη διακυβέρνηση στην οικονομική και νομισματική ένωση επικεντρώνονται στα διαρθρωτικά ισοζύγια και αυτό επιτρέπει να λαμβάνονται υπόψη τα αποτελέσματα του οικονομικού κύκλου και των έκτακτων μέτρων στα ονομαστικά ισοζύγια των προϋπολογισμών. Η αξιολόγηση των αποτελεσματικών δράσεων που αναλαμβάνονται μετά από τις συστάσεις του Συμβουλίου για τη διόρθωση των υπερβολικών ελλειμμάτων πραγματοποιείται σε διαρθρωτικούς όρους. Πολύ σημαντικό στοιχείο για την τόνωση της εμπιστοσύνης στον μόνιμο χαρακτήρα της εξυγίανσης στη ζώνη του ευρώ και τον περιορισμό των βραχυπρόθεσμων αρνητικών επιπτώσεων στην ανάπτυξη είναι το κατάλληλο μείγμα μέτρων για την εξυγίανση αυτή. Πρέπει να δοθεί προτεραιότητα σε δαπάνες που ευνοούν την ανάπτυξη, ιδίως τις επενδυτικές δαπάνες. Σε αρκετά κράτη μέλη της ζώνης του ευρώ θα μπορούσαν να προσδιοριστούν προγράμματα παραγωγικών επενδύσεων των οποίων τα ιδιωτικά και κοινωνικά οφέλη θα υπερέβαιναν τα τρέχοντα χαμηλά επιτόκια. Απαιτούνται επειγόντως μεταρρυθμίσεις στις μακροπρόθεσμες παροχές, ιδίως στον τομέα της υγείας και των συντάξεων, ώστε να στηριχθεί η μακροπρόθεσμη διατηρησιμότητα των δημόσιων οικονομικών. Η άσκηση κατάλληλης φορολογικής πολιτικής, όπως η μετατόπιση του φορολογικού βάρους από την εργασία προς άλλους τομείς, η διεύρυνση των φορολογικών βάσεων και η ανάληψη αποτελεσματικότερης δράσης για την καταπολέμηση της φοροδιαφυγής, θα συνεισέφερε στην εξυγίανση αυξάνοντας, ταυτόχρονα, την ανταγωνιστικότητα και βελτιώνοντας τις συνθήκες για την ανάπτυξη.

               (5)

               Η σταθερότητα και η εύρυθμη λειτουργία του χρηματοπιστωτικού συστήματος αποτελούν προϋποθέσεις για να αποτραπεί το «σενάριο της χαμένης δεκαετίας» με χαμηλούς αναπτυξιακούς ρυθμούς στη ζώνη του ευρώ και για να ενισχυθεί η εμπιστοσύνη των επενδυτών. Δεδομένου ότι είναι απαραίτητη η περαιτέρω απομόχλευση των τραπεζικών ισολογισμών, είναι σημαντικό να διασφαλιστεί ότι αυτή θα πραγματοποιηθεί με εύτακτο τρόπο και ότι συνάδει με τη διατήρηση επαρκούς ροής πιστώσεων προς την πραγματική οικονομία. Προκειμένου να αντιμετωπισθούν οι αναδυόμενες τάσεις χρηματοπιστωτικού κατακερματισμού, απαιτείται περαιτέρω πρόοδος όσον αφορά την ολοκλήρωση των εποπτικών δομών και πρακτικών, καθώς και όσον αφορά τη διαχείριση διασυνοριακών κρίσεων.

               (6)

               Η εύτακτη διευθέτηση των μακροοικονομικών ανισορροπιών που υφίστανται στο εσωτερικό της ζώνης του ευρώ είναι ζωτικής σημασίας για την επίτευξη διατηρήσιμης ανάπτυξης και σταθερότητας στη ζώνη του ευρώ. Η μείωση των ανισορροπιών έχει αρχίσει αλλά πρέπει να συνεχιστεί με επιμονή. Οι ενέργειες για τη διόρθωση των ανισορροπιών είναι επιτακτικότερες στην περίπτωση των ελλειμματικών χωρών, όπου οι μεταρρυθμίσεις είναι αναγκαίες για να βελτιωθεί η ανταγωνιστικότητα και να διευκολυνθεί η ανακατανομή πόρων προς τομείς εμπορευσίμων. Ταυτόχρονα, οι πλεονασματικές χώρες μπορούν να συμβάλουν στην αποκατάσταση των ισορροπιών με την άρση των περιττών κανονιστικών και άλλων εμποδίων όσον αφορά την εγχώρια ζήτηση, τις μη εμπορεύσιμες δραστηριότητες και τις επενδυτικές ευκαιρίες.

               (7)

               Η αναγνώριση της αλληλεξάρτησης μεταξύ των οικονομιών των κρατών μελών της ευρωζώνης και των οφελών που μπορούν να αντλήσουν από την ύπαρξη σταθερότητας στο εσωτερικό αυτής της νομισματικής ένωσης, τόσο τα μέλη της όσο και η ευρύτερη ΕΕ, αποτελεί προϋπόθεση για την περαιτέρω ανάπτυξη της οικονομικής ένωσης. Για το μέλλον, τα κράτη μέλη που έχουν ως νόμισμα το ευρώ θα πρέπει να προχωρήσουν σε βαθύτερη ολοκλήρωση ώστε να επιτευχθεί μια πλήρης οικονομική και νομισματική ένωση.

               (8)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97 του Συμβουλίου (2), και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012,

         ΣΥΝΙΣΤΑ στα κράτη μέλη της ευρωζώνης να αναλάβουν δράση, τόσο μεμονωμένα όσο και συλλογικά, με την επιφύλαξη των αρμοδιοτήτων του Συμβουλίου όσον αφορά τον συντονισμό των οικονομικών πολιτικών των κρατών μελών, αλλά ιδίως στο πλαίσιο του συντονισμού οικονομικής πολιτικής στο πλαίσιο της Ευρωομάδας, εντός της περιόδου 2012-2013 ώστε:

               1.

               Να ενισχυθούν οι μέθοδοι εργασίας της Ευρωομάδας, προκειμένου να έχει τη δυνατότητα να αναλαμβάνει την ευθύνη για τον συνολικό προσανατολισμό πολιτικής στη ζώνη του ευρώ ώστε να ανταποκρίνεται αποτελεσματικά στις μεταβολές του οικονομικού περιβάλλοντος και να ηγείται του συντονισμού της οικονομικής πολιτικής εντός του πλαισίου ενισχυμένης επιτήρησης το οποίο ισχύει για τα κράτη μέλη της ευρωζώνης.

               2.

               Να εντατικοποιηθεί η συνεργασία πολιτικής εντός της Ευρωομάδας με την ανταλλαγή πληροφοριών και τη συζήτηση των δημοσιονομικών σχεδίων και των σχεδίων για σημαντικές μεταρρυθμίσεις που ενδέχεται να έχουν επιπτώσεις στη ζώνη του ευρώ. Να ληφθεί μέριμνα ώστε να δρομολογηθούν οι μεταρρυθμίσεις που είναι αναγκαίες για μια σταθερή και εύρωστη ζώνη του ευρώ, μεταξύ άλλων με την εφαρμογή των συστάσεων που έχει απευθύνει το Συμβούλιο σε μεμονωμένα κράτη μέλη της ευρωζώνης, και τα οποία, εκτός από την αντιμετώπιση των προκλήσεων σε εθνικό επίπεδο, έχουν επιπτώσεις για τη ζώνη του ευρώ στο σύνολό της.

               3.

               Να ενισχυθεί η δημοσιονομική πειθαρχία και οι δημοσιονομικοί θεσμοί τόσο σε εθνικό όσο και σε υποεθνικό επίπεδο, ώστε να βελτιωθεί η εμπιστοσύνη της αγοράς σε σχέση με τη μεσοπρόθεσμη και μακροπρόθεσμη διατηρησιμότητα των δημόσιων οικονομικών της ζώνης του ευρώ. Σε συνέχεια της συμφωνίας μεταξύ των αρχηγών κρατών και κυβερνήσεων της ζώνης του ευρώ, τον Ιούλιο και τον Οκτώβριο του 2011 και στις 2 Μαρτίου του 2012, να επισπευσθεί η μεταφορά της οδηγίας 2011/85/ΕΕ στο εθνικό δίκαιο στα τέλη του 2012 και να ενισχυθεί περαιτέρω η δημοσιονομική διακυβέρνηση, ιδίως με την εισαγωγή στην εθνική νομοθεσία όλων των κρατών μελών της ζώνης του ευρώ των κανόνων για την επίτευξη ισοσκελισμένου προϋπολογισμού σε διαρθρωτικούς όρους και των μηχανισμών αυτόματης διόρθωσης.

               4.

               Με βάση τα συμπεράσματα του Ευρωπαϊκού Συμβουλίου της 1ης και 2ας Μαρτίου 2012, να εξασφαλιστεί ένας συνεκτικός συνολικός δημοσιονομικός προσανατολισμός στη ζώνη του ευρώ μέσω δημοσιονομικής εξυγίανσης, όπως ορίζεται στις συστάσεις και στις αποφάσεις του Συμβουλίου, σύμφωνα με τους κανόνες του συμφώνου Σταθερότητας και Ανάπτυξης, οι οποίες λαμβάνουν υπόψη τη μακροιοκονομική και δημοσιονομική κατάσταση εκάστης χώρας. Τα κράτη μέλη που πλήττονται από σημαντικά επασφάλιστρα κινδύνου που ενδέχεται να αυξηθούν, θα πρέπει να περιορίσουν τις αποκλίσεις από τους ονομαστικούς στόχους ακόμη και όταν οι μακροοικονομικές συνθήκες είναι χειρότερες από το αναμενόμενο. Άλλα κράτη μέλη θα πρέπει να επιτρέψουν στους αυτόματους σταθεροποιητές να λειτουργήσουν κατά μήκος της πορείας προσαρμογής σε διαρθρωτικούς όρους και να είναι έτοιμα να επανεξετάσουν τον ρυθμό της εξυγίανσης σε περίπτωση περαιτέρω επιδείνωσης των μακροοικονομικών συνθηκών. Η σύνθεση των δημόσιων δαπανών και εσόδων θα πρέπει να αντανακλά τον αντίκτυπο που έχουν στην ανάπτυξη επιμέρους στοιχεία δαπανών και οι πηγές εσόδων. Συγκεκριμένα, πρέπει να χρησιμοποιηθούν όλα τα διαθέσιμα δημοσιονομικά περιθώρια για την προώθηση των δημόσιων επενδύσεων στη ζώνη του ευρώ, λαμβάνοντας μεταξύ άλλων υπόψη τις μεταξύ των χωρών διαφορές στο κόστος χρηματοδότησης.

               5.

               Να αναληφθεί δράση ώστε να βελτιωθεί η λειτουργία και η σταθερότητα του χρηματοπιστωτικού συστήματος στη ζώνη του ευρώ. Να επιταχυνθούν τα βήματα προς μια πιο ολοκληρωμένη χρηματοπιστωτική αρχιτεκτονική που θα περιλαμβάνει την εποπτεία του τραπεζικού τομέα και τη διευθέτηση διασυνοριακών κρίσεων.

               6.

               Να εφαρμοστούν διαρθρωτικές μεταρρυθμίσεις οι οποίες επίσης προωθούν ευέλικτες μισθολογικές προσαρμογές, οι οποίες –σε συνδυασμό με μια διαφοροποιημένη δημοσιονομική πολιτική– θα προωθούσαν την εύτακτη διευθέτηση των μακροοικονομικών ανισορροπιών που υπάρχουν εντός της ζώνης του ευρώ, και συνεπώς την ανάπτυξη και τις θέσεις εργασίας. Αυτό θα συμπεριελάμβανε δράσεις σε εθνικό επίπεδο που αντικατοπτρίζουν την ειδική κατάσταση εκάστης χώρας και λαμβάνουν υπόψη τις συστάσεις που απευθύνει το Συμβούλιο σε μεμονωμένα κράτη μέλη της ζώνης του ευρώ.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 306 της 23.11.2011, σ. 41.

      (2)  ΕΕ L 209 της 2.8.1997, σ. 1.


Avis juridique important

|

32002H0236

Σύσταση της Επιτροπής, της 11ης Μαρτίου 2002, για ένα κοινό ευρωπαϊκό υπόδειγμα βιογραφικού σημειώματος (ΒΣ) (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 516]

Επίσημη Εφημερίδα αριθ. L 079 της 22/03/2002 σ. 0066 - 0072

Σύσταση της Επιτροπήςτης 11ης Μαρτίου 2002για ένα κοινό ευρωπαϊκό υπόδειγμα βιογραφικού σημειώματος (ΒΣ)[κοινοποιηθείσα υπό τον αριθμό Ε(2002) 516](Κείμενο που παρουσιάζει ενδιαφέρον για τον ΕΟΧ)(2002/236/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 149, 150 και 211,Εκτιμώντας τα ακόλουθα:(1) Με το ψήφισμα του Συμβουλίου της Ευρωπαϊκής Κοινότητας, της 3ης Δεκεμβρίου 1992(1), καλούνται τα κράτη μέλη να λάβουν μέτρα για την αύξηση της διαφάνειας των τυπικών προσόντων και ικανοτήτων, με την εισαγωγή ενός κοινού υποδείγματος (φακέλου) παρουσίασης των ατομικών δεξιοτήτων, μέρος του οποίου πρέπει να αποτελεί το κοινό υπόδειγμα βιογραφικού σημειώματος (ΒΣ).(2) Στα συμπεράσματα της Προεδρίας του Ευρωπαϊκού Συμβουλίου που συνήλθε στη Λισαβόνα στις 23-24 Μαρτίου 2000, ζητείται η ανάπτυξη ενός κοινού ευρωπαϊκού υποδείγματος για το βιογραφικό σημείωμα που θα χρησιμοποιείται σε εθελοντική βάση, προκειμένου να διευκολυνθεί η κινητικότητα με την αξιολόγηση των αποκτηθεισών γνώσεων τόσο από τα εκπαιδευτικά ιδρύματα και τα ιδρύματα κατάρτισης όσο και από τους εργοδότες(2).(3) Στη σύσταση του Ευρωπαϊκού Κοινοβουλίου και του Συμβουλίου της 10ης Ιουλίου 2001, για την ενδοκοινοτική κινητικότητα των σπουδαστών, των επιμορφωμένων ατόμων, των εθελοντών, των εκπαιδευτικών και των εκπαιδευτών(3), υπογραμμίζεται η ανάγκη ανάπτυξης ενός κοινού ευρωπαϊκού υποδείγματος για βιογραφικά σημειώματα, έτσι ώστε να μπορούν οι πολίτες να γνωστοποιούν τα τυπικά προσόντα και ικανότητές τους κατά τρόπο αποτελεσματικό και διαφανή.(4) Στην ανακοίνωση της Επιτροπής "Η πραγμάτωση μιας ευρωπαϊκής περιοχής δια βίου μάθησης"(4), υπογραμμίζεται ο ρόλος του κοινού ευρωπαϊκού υποδείγματος βιογραφικού σημειώματος στην προώθηση της διαφάνειας των τυπικών προσόντων και των ικανοτήτων.(5) Στην ανακοίνωση της Ευρωπαϊκής Επιτροπής "Νέες ευρωπαϊκές αγορές εργασίας, ανοιχτές σε όλους και με πρόσβαση από όλους"(5) ζητείται η ανάπτυξη ενός ηλεκτρονικού συστήματος ΒΣ, που θα συντηρείται από τις ευρωπαϊκές υπηρεσίες απασχόλησης (EURES), καθώς και ενός κοινού ευρωπαϊκού υποδείγματος για βιογραφικά σημειώματα.(6) Τα εθνικά κέντρα επαγγελματικού προσανατολισμού πρέπει, στο πλαίσιο των εργασιών που τους έχουν ανατεθεί για την παροχή επαγγελματικού προσανατολισμού και συμβουλών σε εθνικό και ευρωπαϊκό επίπεδο, να συνδράμουν στη διάδοση του υποδείγματος ΒΣ.(7) Το δίκτυο EURES, στο πλαίσιο των υπηρεσιών που προσφέρει σε άτομα που αναζητούν εργασία, συντηρεί ηλεκτρονική μορφή ΒΣ ("αναζήτηση ΒΣ EURES"), βάσει των ίδιων αρχών που διέπουν το κοινό ευρωπαϊκό υπόδειγμα ΒΣ,ΣΥΝΙΣΤΑ:1. Το κοινό ευρωπαϊκό υπόδειγμα βιογραφικού σημειώματος, όπως παρατίθεται στο παράρτημα, πρέπει να χρησιμοποιείται σε εθελοντική βάση από τους πολίτες, όταν γνωστοποιούν λεπτομέρειες ως προς τα τυπικά τους προσόντα και τις ικανότητές τους προς εργοδότες και παροχείς εκπαίδευσης και κατάρτισης στη χώρα διαμονής τους ή/και στην αλλοδαπή.2. Τα κράτη μέλη πρέπει να προωθήσουν και να διαδώσουν το κοινό ευρωπαϊκό υπόδειγμα βιογραφικού σημειώματος, έτσι ώστε να καταστεί ευρέως γνωστό και να είναι διαθέσιμο σε κάθε πολίτη.Οι δημόσιες υπηρεσίες απασχόλησης, οι κοινωνικοί εταίροι και οι μη κυβερνητικές οργανώσεις καλούνται να διαθέσουν το κοινό υπόδειγμα στα μέλη τους, ανεξάρτητα αν πρόκειται για άτομα, επιχειρήσεις ή άλλους οργανισμούς, και να προωθήσουν την αποδοχή του ως χρήσιμου εργαλείου.3. Η Επιτροπή, έως το τέλος του 2004, θα προβεί στην αξιολόγηση του κοινού υποδείγματος βιογραφικού σημειώματος, καθώς και του τρόπου εφαρμογής του συστήματος.Εάν κριθεί απαραίτητο από την αξιολόγηση, η Επιτροπή θα προτείνει τροποποιήσεις του υποδείγματος.Βρυξέλλες, 11 Μαρτίου 2002.Για την ΕπιτροπήViviane RedingΜέλος της Επιτροπής(1) ΕΕ C 49 της 19.2.1993, σ. 1.(2) ΕΕ C 73 της 22.3.2002.(3) ΕΕ L 215 της 9.8.2001, σ. 30.(4) COM(2001) 678 τελικό.(5) COM(2001) 116 τελικό.ΠΑΡΑΡΤΗΜΑΚοινό ευρωπαϊκό υπόδειγμα βιογραφικού σημειώματος (ΒΣ)ΥΠΟΜΝΗΜΑ1. Το κοινό ευρωπαϊκό υπόδειγμα ΒΣ αποτελεί ένα μέσο συστηματικής, χρονολογικής και ευέλικτης παρουσίασης των τυπικών προσόντων και ικανοτήτων ενός ατόμου.2. Διατίθεται σε ηλεκτρονική μορφή, εύκολα προσβάσιμη, όπως επίσης και σε έντυπη μορφή. Το υπόδειγμα ΒΣ περιλαμβάνει κατηγορίες παρουσίασης:α) πληροφοριών σχετικά με προσωπικά θέματα, γλωσσικές γνώσεις, επαγγελματική εμπειρία και τυπικά προσόντα εκπαίδευσης και κατάρτισης·β) πρόσθετων ικανοτήτων του ατόμου, με έμφαση σε τεχνικές, οργανωτικές, καλλιτεχνικές και κοινωνικές δεξιότητες·γ) πρόσθετων πληροφοριών που μπορούν να προστεθούν στο ΒΣ, με τη μορφή ενός ή περισσοτέρων παραρτημάτων, και συμβουλών για την απλή και σαφή παρουσίασή τους.3. Το κοινό ευρωπαϊκό υπόδειγμα ΒΣ υποστηρίζεται από ηλεκτρονική βιβλιοθήκη δειγμάτων ΒΣ, στα οποία θα επιδεικνύεται η χρήση του υποδείγματος ΒΣ για διάφορες χρήσεις από άτομα σε διαφορετικές χώρες και με διαφορετική επαγγελματική και εκπαιδευτική εμπειρία.4. Υπάρχουν ηλεκτρονικές παραπομπές σε μηχανισμούς και μέσα που είναι διαθέσιμα σε κοινοτικό και εθνικό επίπεδο, όσον αφορά τον τρόπο παρουσίασης των τυπικών προσόντων και ικανοτήτων (π.χ. των συμπληρωμάτων διπλώματος και πιστοποιητικού, του Europass, του ευρωπαϊκού συστήματος μεταφοράς ακαδημαϊκών μονάδων, του ευρωπαϊκού πιστοποιητικού ικανότητας χειρισμού ηλεκτρονικού υπολογιστή κ.λπ.). Επομένως, το υπόδειγμα ΒΣ αποτελεί στοιχείο μιας ευρύτερης στρατηγικής για τη βελτίωση της διαφάνειας των τυπικών προσόντων και ικανοτήτων.5. Η βάση δεδομένων για τα άτομα που αναζητούν εργασία ("ΒΣ-αναζήτηση εργασίας") που έχει αναπτυχθεί και συντηρείται από τις ευρωπαϊκές υπηρεσίες απασχόλησης (EURES) αντικατοπτρίζει τις προαναφερθείσες αρχές και απαιτήσεις.>PIC FILE= "L_2002079EL.006901.TIF">>PIC FILE= "L_2002079EL.007001.TIF">>PIC FILE= "L_2002079EL.007101.TIF">>PIC FILE= "L_2002079EL.007201.TIF">